# โรงเรียนโนนสูงศรีธานี
โรงเรียนโนนสูงศรีธานี อักษรย่อ น.ศ. (N.S.) เป็นโรงเรียนในจังหวัดนครราชสีมา และเป็นโรงเรียนประจำอำเภอของอำเภอโนนสูง จังหวัดนครราชสีมา ตั้งอยู่เลขที่ 163 ถนนศรีธานี ตำบลโนนสูง อำเภอโนนสูง จังหวัดนครราชสีมา รหัสไปรษณีย์ 30160 ปัจจุบันมีอายุ  ปี ตั้งอยู่บนเนื้อที่ 3 ผืนรวม 27 ไร่ 2 งาน 15 ตารางวา ประกอบด้วยอาคารเรียน 6 หลัง อยู่ในสังกัดสำนักงานเขตพื้นที่การศึกษามัธยมศึกษานครราชสีมา กลุ่มโรงเรียนราชสีมา สำนักงานคณะกรรมการการศึกษาขั้นพื้นฐาน กระทรวงศึกษาธิการ ปัจจุบันเปิดสอนในระดับชั้นมัธยมศึกษาตอนต้นและตอนปลายแบบสหศึกษา

 ประวัติโรงเรียน 
 แนวคิดริเริ่ม 
โรงเรียนโนนสูงศรีธานี เดิมชื่อว่าโรงเรียนศรีธานีพระยาสุริยราชวราภัย, หนังสืออนุสรณ์ในงานพระราชทานเพลิงศพ, ชม ศุขปริมัตถ์, ห้างหุ้นส่วนจำกัด ช.ชุมนุมช่าง, 2515, หน้า 90 ก่อนภายหลังได้กลายมาเป็นโรงเรียนประจำอำเภอโนนวัด "ศรีธานี" ก่อตั้งขึ้นเมื่อ พ.ศ. 2459 โดยพระยาสุริยราชวราภัย (ศิริ วิเศษโกสิน) หรือ รองอำมาตย์เอกหลวงธานีพิไชย นายอำเภอโนนวัดเป็นหัวหน้า พร้อมด้วยราษฎรเป็นผู้เริ่มก่อสร้างอาคาร เมื่อ พ.ศ. 2459 แล้วเสร็จเปิดเรียนเมื่อวันที่ 29 กันยายน พ.ศ. 2461 สิ้นเงินค่าก่อสร้าง 2,211.22 บาท เป็นรูปทรงปั้นหยาชั้นเดียวใต้ถุนสูง 1 เมตร ยาว 24 เมตร หลังคามุงด้วยแฝก การดำรงโรงเรียนอยู่ด้วยเงินช่วยการศึกษาประชาบาล ต่อมาเปลี่ยนฐานะจากโรงเรียนประชาบาลเป็นโรงเรียนรัฐบาล เมื่อวันที่ 8 ตุลาคม พ.ศ. 2461 นักเรียนที่นำมาเรียนในโรงเรียนนี้ ย้ายมาจากโรงเรียนวัดบ้านบัว ขุนจันทรทีปศึกษากร (คง จันทรทีประ) เป็นครูใหญ่คนแรก และเมื่อเดือนกรกฎาคม 2467 หลวงศิริทศไผทเทศ (พ่วง พรหมบุตร) หรือ รองอำมาตย์โทขุนศิริทศไผทเทศ นายอำเภอโนนวัด ได้จัดการมุงหลังคาด้วยสังกะสี ใน พ.ศ. 2470 ได้จัดการต่อขยายและซ่อมดัดแปลงเพิ่มเติมให้มั่นคงแข็งแรงยิ่งขึ้น พ.ศ. 2476 กระทรวงศึกษาธิการอนุญาตให้เปิดสอนชั้นมัธยมศึกษาตอนต้น เปลี่ยนชื่อเป็นโรงเรียนโนนสูง "ศรีธานี" เปิดสอนชั้นมัธยมศึกษาตอนต้น (ม.3 เดิม) ใน พ.ศ. 2489 ต่อมากระทรวงศึกษาธิการได้อนุญาตให้เปิดสอนชั้นมัธยมศึกษาตอนปลาย โดยเริ่มเปิดสอนชั้นมัธยมศึกษาตอนปลายสายสามัญ (ม.ศ.5) เมื่อต้นปีการศึกษา 2524 กระทรวงศึกษาธิการ สั่งรวมโรงเรียนโนนสูง (แผนใหม่) เข้าเป็นโรงเรียนเดียวกับโรงเรียนโนนสูง "ศรีธานี" เรียกชื่อใหม่ว่า โรงเรียนโนนสูงศรีธานี เปิดสอนระดับมัธยมศึกษาตอนต้นปีที่ 1 ถึงชั้นมัธยมศึกษาปีที่ 6 ศรีธานีอนุสรณ์ มัธยมปีที่ 6 พ.ศ. 2505, ประวัติโรงเรียน, วิมพ์ วิมาลมาลย์, สำนักพิมพ์ วิมลมาลย์, 2505, หน้า 1-5

 สัญลักษณ์ประจำโรงเรียน 
ตราประจำโรงเรียนโนนสูงศรีธานี
ตราสัญลักษณ์โรงเรียนโนนสูงศรีธานี มีลักษณะของตราเป็นบุษบกเสมาธรรมจักรตั้งอยู่บนเนินมีพื้นหลังเป็นท้องฟ้า ที่ฐานของเนินมีสมุดและขนนก มีมือโอบทั้งสองข้างของบุษบก ประคองข้างด้วยรวงข้าวซ้อนช่อดอกแคนาลายไทย ยกยอดตราสัญลักษณ์ด้วยกระจังใบเทศ ประดับริบบิ้นด้านหน้าด้วยชื่อ “โรงเรียนโนนสูงศรีธานี” เป็นภาษาไทยหรือ “NONSUNGSRITANI SCHOOL” เป็นภาษาอังกฤษ {{Cite web |url=http://www.sritani.ac.th/หนาแรก |title=ประกาศตราสัญลักษณ์โรงเรียนโนนสูงศรีธานี}

 บุษบกและเสมาธรรมจักร เป็นบุษบกสีแสดภายในประดิษฐานเสมาธรรมจักรสีทอง หมายถึงโรงเรียนโนนสูงศรีธานี สังกัดสำนักงานเขตพื้นที่การศึกษามัธยมศึกษานครราชสีมา ซึ่งสีแสดเป็นสีประจำจังหวัดนครราชสีมา และมีตราเสมาธรรมจักรเป็นสัญลักษณ์ของกระทรวงศึกษาธิการ อีกทั้งยังสอดคล้องกับประวัติของอำเภอโนนสูงที่ตั้งอยู่บนเนินโบราณสถาน (วัดร้าง) อันเป็นที่มาของชื่ออำเภอโนนวัด จากนั้นจึงได้เปลี่ยนชื่อเป็นอำเภอโนนสูงในเวลาต่อมา

 เนิน เป็นเนินสูงสีเขียวขจีอุดมสมบูรณ์ หมายถึง โรงเรียนโนนสูงศรีธานีตั้งอยู่ในเขตพื้นที่อำเภอที่มีเนินดินสูงหรือในภาษาโคราชเรียกว่า “โนนสูง” ซึ่งเป็นแหล่งกสิกรรมที่มีความอุดมสมบูรณ์

 ท้องฟ้า หมายถึง ความสดใสและความยิ่งใหญ่ ทั้งยังสื่อถึง “สีฟ้า” ซึ่งเป็นหนึ่งในสีประจำโรงเรียน

 สมุดและปากกาขนนก เป็นสมุดสีขาวและปากกาขนนกวางอยู่บริเวรฐานของเนินสูง หมายถึง การศึกษาเป็นรากฐานของชีวิต สมุดสีขาวยังสื่อถึง “สีขาว” ซึ่งเป็นหนึ่งในสีประจำโรงเรียน

 มือโอบ หมายถึง ความร่วมมือกันของทุกภาคส่วนต่อการจัดการศึกษาของโรงเรียนโนนสูงศรีธานี

 รวงข้าวและช่อดอกแคนา เป็นรวงข้าวมัดรวมกับช่อดอกแคนา หมายถึง ข้าวเป็นพืชสำคัญของอำเภอโนนสูง ส่วนแคนาเป็นต้นไม้และดอกไม้ประจำโรงเรียนโนนสูงศรีธานี ซึ่งถูกแกะสลักเป็นลายไทยสื่อถึงการส่งเสริมศิลปะและวัฒนธรรมไทย

 กระจังใบเทศ หมายถึง ความเจริญรุ่งเรือง ในที่นี้สื่อถึงคำว่า “ศรีธานี”

 การศึกษา 
โรงเรียนโนนสูงศรีธานีเปิดให้การศึกษาขั้นพื้นฐานระดับชั้นมัธยมศึกษาปีที่ 1-6

 การสำเร็จการศึกษา 
ผู้เรียนสำเร็จการศึกษาระดับมัธยมศึกษาปีที่ 1-3 จะได้รับอนุมัติประกาศนียบัตรรับรองการสำเร็จการศึกษาระดับมัธยมศึกษาตอนต้น
และผู้เรียนที่สำเร็จการศึกษาระดับมัธยมศึกษาปีที่ 4-6 จะได้ประกาศนียบัตรรับรองการสำเร็จการศึกษาระดับมัธยมศึกษาตอนปลาย

 แผนการเรียน 
 ระดับชั้นมัธยมศึกษาตอนต้น มีทั้งหมด 3 แผนการเรียน คือ
 แผนการเรียนพิเศษ ภาษาอังกฤษแบบเข้ม (Intensive English Program: IEP Junior)
 แผนการเรียนพิเศษ วิทยาศาสตร์และคณิตศาสตร์แบบเข้ม (Intensive Science and Mathematics Program: ISMP)
 แผนการเรียนทั่วไป (Regular Program)

ระดับชั้นมัธยมศึกษาตอนปลาย มีทั้งหมด 10 แผนการเรียน คือ
 แผนการเรียนพิเศษ ภาษาอังกฤษแบบเข้ม (Intensive English Program: IEP Senior)
 แผนการเรียนพิเศษ วิทยาศาสตร์-คณิตศาสตร์เข้ม (Intensive Science and Mathematics Program: ISMP)
 แผนการเรียนพิเศษ ภาษาจีน (Chinese Program : CNP)
 แผนการเรียนพิเศษ ภาษาญี่ปุ่น (Japanese Program : JPP)
 แผนการเรียนพิเศษ อุตสาหกรรม (Industrial Technology Program : ITP)
 แผนการเรียนพิเศษ ธุรกิจ ร่วมกับสถาบันการจัดการปัญญาภิวัฒน์ (Business Program : BSP)
 แผนการเรียนพิเศษ เทคโนโลยีดิจิทัล (Digital Technology Program : DTP)
 แผนการเรียนทั่วไป วิทยาศาสตร์-คณิตศาสตร์ (Science and Mathematics Program)
 แผนการเรียนทั่วไป ศิลป์-คำนวณ (Mathematics and Art Program)
 แผนการเรียนทั่วไป ภาษาอังกฤษ-สังคมศึกษา (English-Social Science Program)

 คณะสี 
  สีน้ำเงิน
  สีชมพู 
  สีเขียว 
  สีเหลือง 
  สีแสด
  สีแดง

 อาคารและหน่วยงานภายใน 
 อาคาร 

 อาคาร 1  เป็นอาคารคอนกรีต 3 ชั้นประกอบด้วย
 ชั้น 1 ห้องสมุดเฉลิมพระเกียรติกาญจนาภิเษก ห้องวิทยบริการ ห้องศูนย์ควบคุมเน็ตเวิร์คและอินเทอร์เน็ตโรงเรียน
 ชั้น 2 ทั้งชั้นเป็นห้องเรียนวิชาสังคมศึกษา ศาสนาและวัฒนธรรมและห้องกลุ่มสาระการเรียนรู้สังคมศึกษา ศาสนาและวัฒนธรรม และห้องพระพุทธศาสนา
 ชั้น 3 ทั้งชั้นเป็นห้องเรียนวิชาสังคมศึกษา ศาสนาและวัฒนธรรม
 อาคาร 2  เป็นอาคารไม้ 2 ชั้นประกอบด้วย
 ชั้น 1 ห้องพยาบาล ห้องธนาคารโรงเรียน
 ชั้น 2 ทั้งชั้นเป็นห้องเรียนวิชาศิลปะ ห้องแนะแนว
 อาคาร 3  เป็นอาคารคอนกรีต 4 ชั้น สร้างเสร็จใหม่ เปิดใช้เดือนธันวาคม พ.ศ. 2565 (ครบรอบ 104 ปี "ศรีธานีรำลึก") ห้องกลุ่มสาระการเรียนรู้ภาษาไทย

 อาคาร 4 เป็นอาคารคอนกรีต 4 ชั้น
 ชั้น G เป็นพื้นที่จัดสรรสำหรับไว้ทำกิจกรรมเอนกประสงค์และกิจกรรมหน้าเสาธง ห้องเกียรติยศ เพชรธานี (อนุสรณ์ 103 ปี ศรีธานี) ห้องงานพัสดุและสินทรัพย์ ห้องงานแผนงานและนโยบาย และห้องธุรการ 
 ชั้น 1 ห้อง e-Sports ห้องเรียนวิชาคอมพิวเตอร์และห้องกลุ่มสาระการเรียนรู้วิทยาศาสตร์และเทคโนโลยี (หมวดย่อยคอมพิวเตอร์ศึกษา)
 ชั้น 2 ห้องศูนย์ภาษาโครงการห้องเรียนพิเศษภาษาอังกฤษแบบเข้ม (Intensive English Program: IEP)  ห้องเรียนวิชาภาษาอังกฤษและห้องกลุ่มสาระการเรียนรู้ภาษาต่างประเทศ (ห้องนิวยอร์กและห้องลอนดอน)
 ชั้น 3 ห้องเกียรติยศ IEP ห้องศูนย์ภาษาจีน (Chinese Program: CNP) ห้องศูนย์ภาษาญี่ปุ่น (Japanese Program: JPP) ห้องเรียนวิชาภาษาอังกฤษและห้องกลุ่มสาระการเรียนรู้ภาษาต่างประเทศ (ห้องโตเกียวและห้องปักกิ่ง)
 อาคาร 5  เป็นอาคารคอนกรีต 4 ชั้น
 ชั้น G ห้องสวนพฤษศาสตร์ ศูนย์สะเต็มศึกษา ห้องทูบีนัมเบอร์วัน ห้องกลุ่มสาระการเรียนรู้สุขศึกษาและพลศึกษา
 ชั้น 1 ห้องประชุมธานีพิไชย ห้องเรียนวิชาวิทยาศาสตร์ ห้องโสตทัศนศึกษา
 ชั้น 2 ห้องเรียนวิชาวิทยาศาสตร์ ฟิสิกส์ เคมี ชีววิทยา และห้องกลุ่มสาระการเรียนรู้วิทยาศาสตร์และเทคโนโลยี
 ชั้น 3  ห้องเรียนวิชาวิทยาศาสตร์ ฟิสิกส์ เคมี ชีววิทยา และห้องปฏิบัติการทางวิทยาศาสตร์ (Laboratory)

 อาคาร 6 เป็นอาคารคอนกรีต 4 ชั้น
 ชั้น G ห้องบริหารงานงบประมาณ ห้องบริหารงานบุคคล ห้องงานปกครอง และห้องวิชาการ 
 ชั้น 1 ทั้งชั้นเป็นห้องเรียนวิชาคณิตศาสตร์
 ชั้น 2 ห้องเรียนของหมวดคณิตศาสตร์
 ชั้น 3 ทั้งชั้นเป็นห้องเรียนวิชาคณิตศาสตร์
 อาคาร 100 ปี ศรีธานี เป็นอาคารเอนกประสงค์ (โดม)
 อาคารอุตสาหกรรม  เป็นอาคารคอนกรีตชั้นเดียว
 อาคารคหกรรม  เป็นอาคารคอนกรีตชั้นเดียว
 ร้านค้าสหกรณ์โรงเรียน บริหารงานโดย บริษัท ซันดิว (ประเทศไทย)
 โรงอาหาร
 หอประชุม
 อาคารอำนวยการ (ห้องผู้อำนวยการ)
 ห้องพักครูเวรชายและครูเวรหญิง
 ห้องสภานักเรียนและห้องกิจกรรมพัฒนาผู้เรียน
 ห้องน้ำนักเรียนชาย
 ห้องน้ำนักเรียนหญิง
 อาคารประชาสัมพันธ์และป้อมยาม
 สวนหย่อมโรมันและสระน้ำ
 สนามกีฬาโรงเรียนโนนสูงศรีธานี
 อาคารศรีธานีทวีทรัพย์ (ศูนย์เด็กพิเศษ เขตการศึกษา 11 จังหวัดนครราชสีมา)
 บ้านพักข้าราชการโรงเรียนโนนสูงศรีธานี

 องค์กรภายในโรงเรียน 
 สมาคมศิษย์เก่าและผู้ปกครองโรงเรียนโนนสูงศรีธานี
 คณะกรรมการสถานศึกษาโรงเรียนโนนสูงศรีธานี
 ชมรมศิษย์เก่านักเรียนห้องเรียนพิเศษภาษาอังกฤษแบบเข้ม IEP (กุหลาบศรีธานี)
 สมาคมครูชาวต่างชาติโรงเรียนโนนสูงศรีธานี

 ผู้อำนวยการ 
 ทำเนียบผู้บริหารโรงเรียนโนนสูงศรีธานีศรีธานีอนุสรณ์ มัธยมปีที่ 6 พ.ศ. 2505, ประวัติโรงเรียน, วิมพ์ วิมาลมาลย์, สำนักพิมพ์ วิมลมาลย์, 2505, หน้า 8 ลำดับ รายนาม ตำแหน่ง วาระการดำรงตำแหน่ง 1 ขุนจันทรทีปศึกษากร (คง จันทรทีประ) ครูใหญ่ 1 สิงหาคม พ.ศ. 2461 - 1 สิงหาคม พ.ศ. 2465 2 นายสิงห์ จันทรจิต รักษาการในตำแหน่งครูใหญ่ 2 สิงหาคม พ.ศ. 2465 - 21 ตุลาคม พ.ศ. 2467 3 นายสงวน แจ่มศศิธร รักษาการในตำแหน่งครูใหญ่ 22 กรกฎาคม พ.ศ. 2467 - 19 มิถุนายน พ.ศ. 2468 4 นายแบะ ปลั่งกลาง รักษาการในตำแหน่งครูใหญ่ 20 มิถุนายน พ.ศ. 2468 - 26 มีนาคม พ.ศ. 2472 5 นายใจ กมลกลาง (นายใจ เกษตรเวทิน) รักษาการในตำแหน่งครูใหญ่ 17 พฤษภาคม พ.ศ. 2472 - 30 พฤศจิกายน พ.ศ. 2472 6 นายจรัส บุณยานุเคราะห์ ครูใหญ่ 22 สิงหาคม พ.ศ. 2473 - 29 เมษายน พ.ศ. 2480 7 นายตุ่น จตุวงค์ รักษาการในตำแหน่งครูใหญ่ 30 เมษายน พ.ศ. 2480 - 3 มีนาคม พ.ศ. 2481 8 นายโป๊ะ พินิจศักดิ์ ครูใหญ่ 4 มีนาคม พ.ศ. 2481 - 1 เมษายน พ.ศ. 2485 9 นายตุ่น จตุวงค์ รักษาการในตำแหน่งครูใหญ่ 2 เมษายน พ.ศ. 2485 - 11 ตุลาคม พ.ศ. 2485 10 นายสอน พงศ์สุวรรณ ครูใหญ่ 12 ตุลาคม พ.ศ. 2485 - 15 มิถุนายน พ.ศ. 2499 11 นายโพธิ ขัมภรัตน์ ครูใหญ่ 16 มิถุนายน พ.ศ. 2499 - 25 ตุลาคม พ.ศ. 2500 12 นายธง เลขาวิจิตร รักษาการในตำแหน่งครูใหญ่ 26 ธันวาคม พ.ศ. 2500 - 2 มิถุนายน พ.ศ. 2502 13 นายกิติ ศรีเพชรพงษ์ ครูใหญ่ 2 มิถุนายน พ.ศ. 2502 - 3 มิถุนายน พ.ศ. 2515 14 นายประเสริฐ ศรีจันทึก รักษาการในตำแหน่งครูใหญ่ 3 มิถุนายน พ.ศ. 2515 - 10 มิถุนายน พ.ศ. 2517 15 นายกิติ ศรีเพชรพงษ์ ครูใหญ่ 11 มิถุนายน พ.ศ. 2517 - 8 สิงหาคม พ.ศ. 2520 16 นายประเสริฐ ศรีจันทึก รักษาการในตำแหน่งครูใหญ่ 9 สิงหาคม พ.ศ. 2520 - 11 พฤศจิกายน พ.ศ. 2520 17 นายสุรงค์ สีหวงษ์ อาจารย์ใหญ่ 12 พฤศจิกายน พ.ศ. 2520 - 6 มิถุนายน พ.ศ. 2521 18 นายประเสริฐ ศรีจันทึก รักษาการในตำแหน่งอาจารย์ใหญ่ 7 มิถุนายน พ.ศ. 2521 - 10 พฤษภาคม พ.ศ. 2524 19 นายฉัตร วิเชียรรัตน์ อาจารย์ใหญ่ 11 พฤษภาคม พ.ศ. 2524 - 30 กันยายน พ.ศ. 2526 20 นายฉัตร วิเชียรรัตน์ ผู้อำนวยการ 1 ตุลาคม พ.ศ. 2526 - 9 กรกฎาคม พ.ศ. 2528  21 นายวิศิษฐ์ ทรายงาม ผู้อำนวยการ 9 กรกฎาคม พ.ศ. 2528 - 9 ธันวาคม พ.ศ. 2530 22 นายรังสฤษฏ์ ศรีวิชัย ผู้อำนวยการ 9 ธันวาคม พ.ศ. 2530 - 16 พฤศจิกายน พ.ศ. 2533 23 นายจันทร์ ธีรวุฒิวรเวทย์ ผู้อำนวยการ 16 พฤศจิกายน พ.ศ. 2533 - 28 ธันวาคม พ.ศ. 2541 24 นายธวัชชัย สีสิมมา ผู้อำนวยการ 29 ธันวาคม พ.ศ. 2541 - 9 พฤศจิกายน พ.ศ. 2543 25 นายมาโนช วาทะพุกกณะ ผู้อำนวยการ 10 พฤศจิกายน พ.ศ. 2543 - 30 กันยายน พ.ศ. 2554 26 นายวีระศักดิ์ วนาภรณ์ ผู้อำนวยการ 1 ตุลาคม พ.ศ. 2554 - 29 พฤศจิกายน พ.ศ. 2554 27 นายอนันต์ เพียรเกาะ ผู้อำนวยการ 30 พฤศจิกายน พ.ศ. 2554 - 21 ตุลาคม พ.ศ. 2557 28 นายสภูษณพงศ์ เครื่องกลาง ผู้อำนวยการ 21 ตุลาคม พ.ศ. 2557 - 10 ตุลาคม พ.ศ. 2559 29 นายเงิน จานนอก ผู้อำนวยการ 11 ตุลาคม พ.ศ. 2559 - 30 กันยายน พ.ศ. 2563 30 นายจักรพันธุ์ จงเพ็งกลาง รักษาการในตำแหน่งผู้อำนวยการ 1 ตุลาคม พ.ศ. 2563 - 17 กุมภาพันธ์ พ.ศ. 2564 31 นายสุพล จอกทอง ผู้อำนวยการ 18 กุมภาพันธ์ พ.ศ. 2564 - 30 กันยายน พ.ศ. 2565 32 นายเกชา เหมือนวาจา ผู้อำนวยการ 1 ตุลาคม พ.ศ. 2565 - 30 กันยายน พ.ศ. 2566 33 นายพงศ์สุวรรณ  พงศ์ภาวิชญาภรณ์ ผู้อำนวยการ 1 ตุลาคม พ.ศ. 2566 - ปัจจุบัน

 บรรณานุกรม 
 
 
 
 อ้างอิง 

แหล่งข้อมูลอื่น 
 โนนสูงศรีธานี